Stedet ligger rimelig bratt til, omtrent 4 kilometer inn i den 40 kilometer lange fjorden, og omtrent 1 kilometer nord for Lysefjordbrua. Lokalbefolkningen har historisk sett levd av småbruk og fiske. I de senere årene har flere av grunneierne lagt ut mange hyttefelt. På bygdas felles utmark (som de eier sammen med grunneierne i Havn) ligger den kjente turistattraksjonen, Prekestolen. Riksvei 13 går gjennom bygda.